Diari Oficial de la Generalitat Valenciana


Sumari del DOGV 5408, del 15-12-2006 (2006/13994)

Bases per a la convocatòria d'una plaça d'agent de la policia local a Antella, escala bàsica, amb caràcter de funcionari en propietat.
--------------------------------------------------------------------------------------------------------------------------------------

### Dades del document

Número de DOGV
:   5408

Data del DOGV
:   15-12-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/13011


Data del document
:   25-10-2006

Organisme emissor
:   Ajuntament d'Antella

Tipus de document
:   Convocatòria

Correcció d'errades

 Descriptors 

:   * Antella
    * policia
    * administració local
    * concurs administratiu

Bases per a la convocatòria d'una plaça d'agent de la policia local a Antella, escala bàsica, amb caràcter de funcionari en propietat. [2006/S13669]  
per decret de l'alcaldia, de 25 d'octubre de 2006, es va resoldre aprovar les bases i la convocatòria d'una plaça d'agent de la policia local, escala bàsica, amb caràcter de funcionari en propietat, vacant en la plantilla d'este ajuntament d'antella, el procés selectiu de la qual es regirà per les bases aprovades, i el tenor literal de les quals és el que seguix:  
Bases específiques que han de regir la convocatòria del procés selectiu per a la selecció d'una plaça d'agent de la policia local vacant en la plantilla d'esta corporació, de conformitat amb el que disposa la Llei 7/1985, de 2 d'abril; Reguladora de les Bases de Règim Local, Reial Decret Legislatiu 781/1986, de 18 d'abril, pel qual s'aprova el text refós de les disposicions vigents en matèria de règim local; Reial Decret 896/1991, de 7 de juny; Reial Decret 2.617/1985, de 9 de desembre; Llei 6/1999, de 19 d'abril, de la Generalitat Valenciana; Decret 88/2001, de 24 d'abril, del Govern Valencià, Orde d'1 de juny 2001 de la Concediria de Justícia i Administracions Públiques, de desenvolupament del Decret 88/2001, de 24 d'abril, del Govern Valencià, pel qual s'establixen les bases i criteris generals uniformes per a la selecció, promoció i mobilitat de les policies locals de la Comunitat Valenciana, escala bàsica i auxiliars de policia i la resta de normes d'aplicació.  
1. Objecte de la convocatòria  
És objecte de la present convocatòria la provisió en propietat d'una plaça d'agent, del cos de la policia local, integrada en el grup C, vacant en la plantilla de personal d'Ajuntament d'Antella, la qual es cobrirà per torn lliure a través del sistema oposició.  
2. Requisits dels aspirants  
Per a ser admés al present procés selectiu per a accés a la funció pública local, serà necessari, referit al dia en què finalitze el termini de presentació d'instàncies:  
2.1 Torn lliure:   
a) Tindre la nacionalitat espanyola.  
b) Estar en possessió del títol de batxiller superior, formació professional de 2n grau o equivalent, o complides les condicions per a obtindre'l en la data que finalitze el termini de presentació d'instàncies, l'equivalència haurà de ser reconeguda com a tal per l'administració competent en cada cas concret i degudament acreditat en este sentit pels aspirants.  
c) No patir malaltia o defecte físic que impedisca l'exercici de les corresponents funcions, d'acord amb el quadre d'exclusions mèdiques establides en l'annex II, de conformitat amb els quadres d'exclusions mèdiques previstes en l'Orde de 23 de novembre del 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic, publicada en el Diari Oficial de la Generalitat, de data 2 de desembre del 2005 i tindre una estatura mínima d'1,65 metres per als hòmens i 1,60 metres per a les dones.  
d) Tindre complits díhuit anys, sense excedir l'edat de trenta anys. Només als efectes de l'edat màxima es compensarà el límit amb els servicis prestats anteriorment a l'administració local, escala administració especial, subescala servicis especials, classe policia local i els seus auxiliars.  
e) No haver sigut separat, per mitjà d'expedient disciplinari, del servici de l'Estat, de les comunitats autònomes, de les entitats locals o de qualsevol altra institució juridicopública, ni trobar-se inhabilitat per a l'exercici de les funcions públiques.  
f) Estar en possessió dels permisos que habiliten per a la conducció de les classes B i a i BTP, així com de l'autorització corresponent per a la conducció de vehicles policials en servici d'urgència.  
3. Forma i termini de presentació d'instàncies  
Les instàncies sol·licitant prendre part en la present convocatòria es dirigiran a la senyora alcaldessa president de l'Ajuntament d'Antella, i es presentaran en el Registre General o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. El termini de presentació serà de 20 dies hàbils, a partir de l'endemà de la publicació de l'extracte d'esta convocatòria en el Boletín Oficial del Estado. En les instàncies els aspirants hauran de manifestar que reunixen tots i cada un dels requisits exigits.  
A la instància s'acompanyarà:  
Resguard de l'ingrés bancari en el compte número 1256-4354-10-9253193435, de Rural Caixa, oficina d'Antella, efectuat directament o per transferència de l'import dels drets d'examen, que es fixen en 50 euros. En el resguard haurà de fer-se constar la convocatòria a què correspon l'ingrés.  
Els citats drets d'examen només seran tornats als qui no siguen admesos al procediment selectiu per falta d'algun dels requisits exigits per a prendre part en este.  
4. Admissió dels aspirants  
Per a ser admés a les proves selectives bastarà que els aspirants manifesten en les seues instàncies reunir totes i cada una de les condicions exigides, referides a la data d'expiració del termini de presentació d'instàncies i d'haver pagat els drets d'examen .  
Expirat aquell, per resolució, es declararà aprovada la llista d'admesos i exclosos. La dita resolució, que es publicarà en el Butlletí Oficial de la Província de València, en el Diari Oficial de la Generalitat i tauler d'anuncis de l'entitat i indicarà el termini de 10 dies per a esmena de defectes pels aspirants exclosos. Així mateix, en este termini, es podrà presentar qualsevol reclamació pertinent pels interessats.  
Els errors de fet podran esmenar-se en qualsevol moment, d'ofici o a petició de l'interessat.  
Si no es produïra cap reclamació, suggeriment o petició d'esmena, la resolució provisional esdevindrà definitiva automàticament. En qualsevol altre cas, resoltes les reclamacions i esmenes, l'autoritat convocant elevarà a definitives les llistes d'admesos i exclosos mitjançant una resolució que es publicarà igualment en el Butlletí Oficial de la Província de València,i s'indicarà la data, lloc i hora del començament de les proves. La publicació de la dita resolució serà determinant dels terminis a l'efecte de possibles impugnacions o recursos.  
5. Tribunal qualificador  
5.1 El tribunal selectiu estarà integrat pels següents membres, tots ells amb veu i vot:  
President: l'alcaldessa de l'Ajuntament o regidor en qui delegue.  
Secretari: el de la corporació o membre en qui delegue, que actuarà, a més, com a vocal.  
Vocals:  
.Un regidor de l'equip de govern amb titulació suficient.  
. Un regidor de l'oposició amb titulació suficient.  
. Un representant designat per la Direcció General de la Generalitat Valenciana competent en matèria de policia local.  
. Un representant designat per la Direcció General de la Generalitat Valenciana competent en matèria d'administració local.  
. El representant sindical designat per l'Ajuntament entre els Sindicats de major representació comarcal.5.2 La composició del tribunal inclourà la dels respectius suplents i es farà pública junt amb la llista d'admesos i exclosos, així com en el tauler d'anuncis de l'Ajuntament.  
5.3 Podran nomenar-se assessors del tribunal, que en cap cas formaran part d'este ni, per tant, tindran vot.  
5.4 La corporació sol·licitarà dels òrgans corresponents la designació dels respectius representants, que haurà d'efectuar-se en el termini dels 20 dies següents al de la recepció de la sol·licitud.  
5.5 Els vocals del tribunal posseiran la mateixa categoria o superior professional o titulació acadèmica que l'exigida per als llocs de treball oferits.  
5.6 El tribunal no podrà constituir-se ni actuar sense l'assistència de la meitat més un dels seus membres, titulars o suplents.  
5.7 Els membres del tribunal podran abstindre's o ser recusats quan concórreguen les causes previstes legalment per a això.  
5.8 Amb caràcter general, el tribunal tindrà la categoria tercera, tant de respecte de les assistències dels membres del tribunal com dels seus assessors i col·laboradors.  
6. Calendari  
La data, hora i lloc del començament de les proves s'anunciaran en la publicació de la resolució, que aprove la llista d'admesos i exclosos, a què es referix la norma quarta anterior.  
Una vegada començades les proves selectives no serà obligatòria la publicació dels següents anuncis de celebració de la resta d'exercicis en el Butlletí Oficial de la Província de València. Estos anuncis hauran de fer-se públics pel tribunal en el tauler d'anuncis de la corporació amb 12 hores d'antelació del començament de estes, si es tracta d'este exercici, o de 48 si es tracta d'un nou exercici (en tot cas, des de la conclusió d'un exercici fins al començament del següent no podran transcórrer menys de 72 hores ni més de 45 dies).  
7. Orde d'intervenció dels aspirants. Identificació  
7.1 L'orde d'actuació dels aspirants en aquells exercicis que no puguen actuar conjuntament vindrà determinat per la lletra del seu primer cognom, corresponent actuar en primer lloc als aspirants el cognom de la qual comence per la lletra P, de conformitat amb el que establix la Resolució de 8 d'abril de 2005, de la Conselleria de Justícia i Administracions Públiques (Diari Oficial de la Generalitat número 4.984, de 13 d'abril de 2004), o norma que la substituïsca, i en este cas s'aplicarà esta.  
7.2 Els aspirants seran convocats en crida única, excepte casos de força major, degudament justificats i apreciats lliurement pel tribunal. La no-presentació d'un aspirant en el moment de ser cridat a qualsevol de les proves obligatòries, determinarà automàticament el decaïment del seu dret a participar en el procés selectiu, per la qual cosa en quedarà exclòs.  
7.3 El tribunal podrà requerir als aspirants, en qualsevol moment, perquè acrediten la seua identitat, al fi de la qual hauran d'anar proveïts del document nacional d'identitat.  
8. Relació d'aprovats i creació de borsa de treball i curs selectiu  
Finalitzades les proves selectives, el tribunal farà pública la relació d'aspirants aprovats, que no podrà excedir el nombre de places convocades, si els haguera, per orde de puntuació aconseguida, i elevarà la dita relació a l'òrgan competent, remetent, així mateix, l'acta de l'última sessió.  
En cas d'empat figurarà en primer lloc el que haja obtingut millor nota en l'exercici quart (qüestionari).  
Els aspirants que hagen superat almenys els dos primers exercicis passaran a formar part d'una borsa de treball destinada a cobrir de manera interina les vacants que es produïsquen.  
A l'efecte de la borsa els aspirants s'ordenaran segons el nombre d'exercicis superats i puntuació total obtinguda.  
Prèvia presentació de la documentació exigida, els aspirants proposats s'incorporaran a l'Institut Valencià de Seguretat Pública per a realitzar el primer curs de capacitació teoricopràctic que se celebre, integrat per dues fases, una de formació i selecció en l'IVASP, amb una duració de quatre mesos i una altra, una vegada superada l'anterior, de pràctiques en el mateix Ajuntament amb una duració de dos mesos.  
Prèviament, amb efectes durant la duració de l'esmentat curs, seran anomenats funcionaris en pràctiques, sent-los d'aplicació el que preveuen els articles 2 i concordants del Reial Decret 456/1986, de 10 de febrer.  
Superat el curs, l'institut comunicarà a l'òrgan competent la relació dels aspirants que hagen superat el curs, amb indicació de les qualificacions obtingudes. Els aspirants que no superaren el curs teoricopràctic podran incorporar-se al curs immediatament posterior. No obstant, cessaran com a funcionaris en pràctiques i podran ser anomenats de nou quan s'incorporen al següent curs. De no superar este segon, quedaran definitivament decaiguts en el seu dret de reserva de plaça.  
9. Presentació de documents  
Els aspirants proposats pel tribunal hauran d'aportar davant de la corporació, en el termini de 20 dies hàbils des que es faça pública la relació d'aspirants aprovats, els documents acreditatius de les condicions de capacitat i requisits exigits en la norma segona de la present convocatòria:  
a) Certificació de naixement expedida pel registre civil corresponent o fotocòpia del document nacional d'identitat degudament compulsada.  
b) Original o fotocòpia compulsada del títol acadèmic exigible segons la corresponent convocatòria.  
c) Declaració de no haver sigut separat per mitjà d'expedient disciplinari en qualsevol administració o ocupació pública, així com de no trobar-se inhabilitat penalment per a l'exercici de funcions públiques.  
d) Fotocòpia compulsada dels permisos de conducció.  
Els aspirants que tingueren la condició de funcionaris de carrera quedaran exempts de justificar documentalment les condicions generals a què es referix la base 2 que ja hagueren sigut provades per a obtindre el seu anterior nomenament. En tot cas, hauran de presentar original o fotocòpia compulsada del seu nomenament com a funcionari de carrera i el títol acadèmic exigit.  
Els qui dins del termini indicat, i excepte cas de força major, no presentaren la documentació, o d'esta es deduïra que no tenen algun dels requisits exigits, no podran ser nomenats funcionaris, i es produirà la invalidesa de l'actuació de l'interessat i la nul·litat subsegüent dels actes del tribunal respecte a este, sense perjuí de la responsabilitat en què pogueren haver incorregut per falsedat en la seua instància.  
10. Nomenament  
Complits els requisits precedents, i, si és el cas, superat el corresponent curs de capacitació, s'efectuarà el nomenament dels aspirants proposats com a funcionaris de carrera, i hauran de prendre possessió del càrrec en el termini de 30 dies, a comptar de l'endemà a aquell en què els siga notificat el nomenament.  
11. Incidències  
El tribunal queda autoritzat per a resoldre els dubtes que es presenten i prendre els acords necessaris per al bon orde del procés selectiu en tot allò no previst en les presents bases.  
12. Normativa i recursos  
12.1 La convocatòria es regirà, en allò no previst per estes bases, per la normativa bàsica estatal sobre la funció pública continguda en la Llei 30/1984, de 2 d'agost, modificada per la Llei 22/1993, de 29 de desembre, en el text refós aprovat per Reial Decret Legislatiu 781/1986, de 18 d'abril; Reial Decret 896/1991, de 7 de juny, així com per la normativa autonòmica valenciana sobre funció pública; Decret 33/1999, de 29 de març, Llei 6/1999, de Coordinació de la Policia Local, i la resta de normes reglamentàries.  
12.2 Contra les presents bases, l'acord aprovatori de les quals és definitiu en la via administrativa, podrà interposar-se pels interessats legitimats un dels recursos següents:  
a) Amb caràcter potestatiu, recurs de reposició davant de l'òrgan que va dictar l'acte recorregut, en el termini d'un mes, comptador de l'endemà de la publicació de l'extracte d'estos en el Boletín Oficial del Estado. Si transcorreguera un mes des de l'endemà de la interposició del recurs de reposició sense que este haja sigut resolt, podrà entendre que ha sigut desestimat i interposar recurs contenciós administratiu, a la seua elecció, davant la sala contenciosa administrativa del Tribunal Superior de Justícia de la Comunitat Valenciana, en el termini de sis mesos.  
b) Recurs contenciós administratiu, a la seua elecció, davant la sala contenciosa administrativa del Tribunal Superior de Justícia de la Comunitat Valenciana, dins del termini de dos mesos, comptats des de l'endemà de la publicació de l'extracte en el Boletín Oficial del Estado.  
12.3 Contra quants actes administratius definitius es deriven de les bases podran ser interposats pels interessats els oportuns recursos en els casos i en la forma establits en la Llei 4/1999, de modificació de la Llei 30/1992, de Règim Jurídic de les Administracions Públiques i Procediment Administratiu Comú, i en la Llei 9/1998, de 13 de juliol, Reguladora de la Jurisdicció contenciosa administrativa (Boletín Oficial del Estado número 167, de 14 de juliol de 1998).  
12.4 Si tinguera entrada «al·legació, suggeriment, reclamació o petició de revisió» per escrit sobre la puntuació atorgada pel tribunal o una altra circumstància relativa al desenvolupament de les proves durant els 5 dies següents a la publicació de les puntuacions de cada prova o exercici, serà el tribunal el que decidisca sobre estes en la següent sessió, i ho ressenyarà en l'acta corresponent, tot això sense perjuí del que establix esta base 12 respecte a la interposició de recursos, que es regirà per les normes generals sobre procediment i règim jurídic de les administracions públiques.  
13. Publicació  
Les presents bases es publicaran en el Butlletí Oficial de la Província de València i l'anunci de la convocatòria, en extracte, en el Diari Oficial de la Generalitat i Boletín Oficial del Estado.  
14. Procediment de selecció  
Torn lliure. Oposició  
Prèviament a l'inici de la primera prova els aspirants aportaran un certificat mèdic oficial en què es faça constar expressament la seua capacitat per a concórrer a les proves físiques exigides per a l'accés a la categoria de què es tracte, així com que no es troben impedits o incapacitats per a l'accés a la funció pública.L'oposició consistirà a realitzar els exercicis que a continuació s'establixen en la convocatòria, d'acord amb els criteris mínims que es determinen en l'article 6 del Decret 88/2001, de 24 d'abril, del Govern Valencià:  
1. Primera prova  
a) Mesurament d'estatura, de caràcter obligatori i eliminatori.  
b) Prova psicotècnica, de caràcter obligatori i eliminatori.  
Es realitzarà un o més tests dirigits a valorar les aptituds i actituds de l'aspirant per a l'exercici del lloc de treball de policia local.  
Per al plantejament i correcció de la prova test, així com per a la realització de les entrevistes, si és el cas, el tribunal estarà necessàriament assistit per almenys un llicenciat en psicologia, que aplicarà el reconeixement psicotècnic d'acord amb el que establix l'annex I.  
La qualificació dels exercicis psicotècnics serà d'apte o no apte.  
La superació d'estes proves en els municipis de la Comunitat Valenciana, expressament homologades per l'IVASP, tindrà una validesa d'un any des de la seua realització i eximirà durant este període a l'aspirant de tornar a realitzar-les.  
2. Segon exercici. Proves d'aptitud física. De caràcter obligatori i eliminatori.  
Consistirà a superar proves d'aptitud física que posen de manifest la capacitat per a l'exercici del lloc de treball i el contingut i de la qual marques mínimes seran, almenys, les següents:  
. Carrera de resistència de 1.000 metres: hòmens, 4 minuts; dones, 4 minuts i 10 segons.  
. Carrera de velocitat de 60 metres: hòmens, 10 segons; dones, 12 segons.  
. Salt d'altura: hòmens, 1,20 metres; dones, 1,10 metre.  
. Escalada de corda amb presa de peus: hòmens, 4 metres; dones, 3 metres.  
. Salt de longitud amb carrera: hòmens, 4 metres; dones, 3,80 metres (es mesurarà la distància efectiva).  
. Natació prova de 50m: hòmens 45 segons; dones 48 segons.  
. Prova de bicicleta en el nucli urbà de 3 quilòmetres: hòmens 7 minuts; dones 8 minuts.  
Per a superar esta prova serà necessari superar 5 de les 7 proves anteriorment expressades. Si s'han superat 5 de les set proves el resultat serà d'apte. Si s'han superat menys de cinc proves el resultat serà de no apte.  
3. Temes locals i guia de carrers de caràcter obligatori i eliminatori.  
Consistirà en l'exposició per escrit d'un tema de què componen el grup cinqué de l'annex III en un temps màxim d'1 hora i mínim de 45 minuts, on es valoraran els coneixements exposats, la claredat en l'exposició, neteja, redacció i ortografia, que, en tot cas, seran llegits per l'aspirant en sessió pública davant del tribunal. L'exposició escrita del tema podrà substituir-se per la realització d'una prova de preguntes amb respostes alternatives, o per qualsevol altre exercici que demostre els coneixements inclosos en el grup cinqué.  
Respecte de la guia de carrers, es procedirà a la realització d'un examen tipus test, de quatre respostes alternatives de les quatre una d'elles serà la correcta i, si és el cas, un pla mut.  
La qualificació d'este exercici serà de 10 punts, que es dividiran de la manera següent:  
. De 0 a 5, l'exposició escrita dels temes locals  
. De 0 a 5, la guia de carrers.  
Serà necessari per a superar l'exercici una puntuació mínima de 5 punts, obtinguts de la suma de les dues proves anteriors.  
4. Quart exercici. De caràcter obligatori i eliminatori.  
Consistirà a contestar correctament, per escrit, un qüestionari de 50 preguntes amb quatre respostes alternatives, una d'elles certa, en el temps fixat pel tribunal abans d'iniciar la prova, sobre els temes relacionats en els grups I al IV, ambdós inclusivament, del temari que figura en l'annex III. Per a la correcció d'esta prova es tindran en compte, en tot cas, les contestacions errònies.  
La qualificació d'este exercici serà de 0 a 10 punts, i s'hauran d'obtindre una qualificació de 5 punts per a superar este.  
5. Cinqué exercici. Coneixement de valencià. De caràcter obligatori i no eliminatori.  
Consistirà a traduir del valencià al castellà i viceversa, un text proposat pel tribunal, en un temps a determinar.  
Este exercici es qualificarà de 0 a 4 punts i no serà eliminatori.  
6. Sisé exercici. De caràcter obligatori i eliminatori.  
Consistirà a desenvolupar per escrit, durant un temps màxim d'una hora i trenta minuts i mínim d'una hora, dos temes triats per l'aspirant de quatre extrets per sorteig, dels grups I al IV de l'annex III, ambdós inclusivament, que componen el temari, un de cada grup. Els temes seran llegits en sessió pública davant del tribunal, que podrà formular les preguntes o aclariments que sobre estos jutge oportunes.Es valorarà la claredat d'idees, la facilitat d'expressió verbal i el coneixement sobre els temes exposats.La valoració dels exercicis de desenvolupament del temari s'efectuarà per mitjà de l'obtenció de la mitjana aritmètica de cada un dels membres del tribunal de selecció, i es rebutjaran, a estos efectes, totes les puntuacions, màximes i mínimes, quan entre elles existisca una diferència de 4 punts o més, servint, si és el cas, com a punt de referència la puntuació màxima obtinguda. La dita diferència serà de 2 punts quan es tracte de valorar els temes locals.  
La qualificació d'este exercici serà de 0 a 10 punts, i s'haurà d'obtindre un mínim de 5 punts per a superar-lo.  
7. Seté exercici. Reconeixement mèdic. De caràcter obligatori i eliminatori.  
A practicar pel tribunal mèdic que es designe a este efecte. Es realitzaran totes les que proves clíniques, analítiques o complementàries o de qualsevol altra classe es consideren necessàries per a comprovar que l'opositor no està sotmés en el quadre d'exclusions que figura en l'annex II.  
La qualificació d'esta prova serà d'apte o no apte.  
La superació d'esta prova, homologada expressament per l'IVASP, tindrà una validesa d'un any des de la seua realització, i queden exempts de realitzar-la aquells que, en este període, l'hagen superat, sempre que no es produïsquen malalties que, a juí del tribunal mèdic, justifiquen el tornar-les a passar.  
Annex I  
Barem per al reconeixement psicotècnic. Factors a mesurar:  
1. Aptituds mentals.  
. Intel·ligència general. Capacitat per a comprendre situacions i esdeveniments, les relacions que existixen entre ells, poder captar les estructures d'estes relacions i tindre un mètode sistemàtic de raonament.  
. Raonament verbal. Constituïx una mesura de l'aptitud per a comprendre conceptes expressats a través de la paraula. Valora especialment la capacitat per a abstraure, generalitzar i pensar de manera constructiva. Constituïx un valuós índex del nivell ocupacional a què un subjecte pot aspirar, ja que en moltes tasques hi ha relació positiva entre el nivell de responsabilitat que tenen assignat i el grau de profunditat amb què han de ser compreses les idees expressades verbalment.  
. Raonament abstracte. Intenta apreciar l'agilitat mental amb formes no verbals, ja que l'habilitat per a raonar amb paraules no és idèntica a l'habilitat per a raonar amb figures, el test raonament abstracte no substituïx adequadament el raonament verbal, però pot servir com a element de confrontació.  
. Rapidesa i precisió perceptiva. És una anàlisi ràpida de situacions complexes, ideat per a mesurar la rapidesa de respostes en tasques de tipus perceptiu.  
. Atenció i resistència a la fatiga. És una prova que exigix una gran concentració i resistència a la monotonia. En conseqüència, amb escales d'avaluació d'este factor, es pot apreciar l'aptitud o capacitat per a concentrar-se en tasques la principal característica del qual és la rapidesa perceptiva, junt amb l'atenció continuada.  
. Memòria visual. Capacitat per a recordar situacions, esdeveniments, objectes, etc, a través del sentit de la vista.  
2. Personalitat.  
Estabilitat emocional. Persona amb molt de control de les seues emocions i de la seua conducta en general. Emocionalment estable, serena i difícil d'alterar davant de les demandes de l'entorn i les seues emocions. Acurada i oberta a les relacions socials. Evidència el que comunament es coneix com «respecte a si mateix» i té en compte la reputació social.  
Sentit de la disciplina i de l'autoritat. Conformitat davant de les normes i demandes dels seus superiors. Persona que sol ser sòbria i digna de confiança, així com dominada pel sentit del deure, perseverant, responsable i organitzada.  
Seguretat en si mateix. Persona segura de si mateixa en el que fa i com ho fa, que confia en les seues possibilitats i recursos. Manifesta capacitat pràctica i realista. La confiança en si mateix i la capacitat per a interactuar en diferents situacions és madura i ansiosa.  
Capacitat hepàtica i de maneig de la relació interpersonal, desenvolupament de conductes cooperatives. Persona socialment desimbolta, no inhibida, amb bona capacitat per a aconseguir i mantindre contactes personals, així com posar-se en el lloc dels altres. Manifesta capacitat d'integració en el grup, d'ajuda als altres i es mostra afable i cooperativa amb els companys. Persona adaptable, animosa, interessada pels altres. Bona col·laboradora amb el treball del grup.  
Neutralitat efectiva en l'exercici professional. Honestedat i integritat. Persona responsable, organitzada i disciplinada; les seues metes es troben dins de la normativa social, fa el que és socialment correcte, seguint estrictament les normes, fent el que és acceptat i idoni. S'esforça per millorar i donar un treball de qualitat.  
Tolerància. Persona comprensiva amb els modes de pensar i actuar aliens i disposada a adaptar-se a les situacions. Manifesta interessos amplis cap a altres modes i formes culturals.  
Torn lliure:  
Aptituds (població de comparació-barems: població general).  
. Intel·ligència general: 40.  
. Raonament verbal: 40.  
. Raonament abstracte: 40.  
. Rapidesa i precisió perceptiva: 45  
. Atenció i resistència a la fatiga: 45.  
. Memòria visual: 45.  
Personalitat. Tots els factors de personalitat indicats com a comunament i especialment: Estabilitat emocional, sentit de la disciplina i de l'autoritat i tolerància.  
Annex II  
Quadre d'exclusions mèdiques  
1. Obesitat o primor superior al 25% del pes ideal, calculat segons la formula PI = 0,75 (talla en cm. . 150) + 50, en aquells aspirants amb complexió atlètica s'acceptarà un 40 per 100 d'excés de la solució resultant d'aplicar la fórmula anterior.  
2. Ull i visió:  
2.1 Agudesa visual sense correcció inferior als dos terços de la visió normal en ambdós ulls.  
2.2 Despreniment de retina.  
2.3 Estrabisme.  
2.4 Hemianòpsies.  
2.5 Discromatòpsies.  
2.6 Qualsevol altre procés patològic que, a juí del tribunal mèdic, dificulte de manera important l'agudesa visual.  
3. Oïda i audició.  
3.1 Agudesa auditiva que supose una pèrdua entre 1.000 i 3.000 hertzs a 35 decibels, o de 4.000 hertzs a 45 decibels.  
4. Aparell locomotor.  
Alteracions de l'aparell locomotor que limiten o dificulten el desenvolupament del seu treball, o que puguen agreujar-se, a juí del tribunal mèdic, amb l'exercici del lloc de treball (patologia òssia d'extremitats, retraccions o limitacions funcionals de causa muscular o particular, defecte de columna vertebral i altres processos ossis, musculars i articulars).  
5. Aparell digestiu.  
Qualsevol procés digestiu que, a juí del tribunal mèdic, dificulte l'exercici del lloc de treball.  
6. Aparell cardiovascular.  
Hipertensió arterial de qualsevol causa, no havent de sobrepassar les xifres en repòs els 150 MN/Hg. En pressió sistòlica i els 85 MN/Hg. en pressió diastòlica; varius o insuficiència venosa perifèrica, així com qualsevol altra patologia o lesió vascular que, a juí del tribunal mèdic, puga limitar l'exercici del lloc de treball.  
Segons el parer dels assessors mèdics es podrà repetir la prova quan concórreguen circumstàncies que així ho aconsellen.  
7. Aparell respiratori.  
L'asma bronquial, la broncopatia obstructiva, el pneumotòrax espontani (en més d'una ocasió), la tuberculosi pulmonar activa i altres processos de l'aparell respiratori que dificulten el desenvolupament del seu treball.8. Sistema nerviós.  
Epilèpsia, depressió, psicosi, tremolor de qualsevol causa, alcoholisme, toxicomania i altres processos patològics que dificulten el desenvolupament de la seua funció.  
9. Pell i faneres.  
Cicatrius que produïsquen limitació funcional i altres processos que dificulten o limiten el desenvolupament de la seua funció.  
10. Altres processos patològics.  
Diabetes, malalties transmissibles en activitat, malalties immunològiques sistèmiques, intoxicacions cròniques, hemopaties greus i qualsevol altre procés que, segons el parer dels assessors mèdics, limite o incapacite per al desenvolupament del seu treball.  
Annex III  
Temari  
Grup I. Dret constitucional i administratiu.  
Tema 1. La Constitució Espanyola de 1978. Estructura, contingut i principis bàsics. Reforma de la Constitució.Tema 2. Organització política de l'estat espanyol. Classe i forma d'estat. Organització territorial de l'estat. La Corona: funcions constitucionals del rei. Successió i regència. La ratificació.  
Tema 3. Les Corts Generals: les cambres. Composició, atribucions i funcionament. La funció legislativa. El poder executiu: El Govern. Relacions entre El Govern i les Corts Generals. El poder judicial. Estructura, organització i funcionament dels tribunals en el sistema espanyol.  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.  
Tema 5. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats  
Tema 6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de Justícia.  
Tema 7. L'administració pública. La hisenda pública i l'administració tributària. El ciutadà i l'administració.  
Tema 8. El dret administratiu. Fonts. Normes no parlamentàries amb rang de llei. El reglament.  
Tema 9. El procediment administratiu. Marc jurídic. Fases del procediment. L'audiència de l'interessat. Notificacions. El procediment sancionador administratiu. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.Tema 10. La Unió Europea: Institucions. L'ordenament jurídic de la Comunitat Europea. La recepció, aplicació i control del dret comunitari a Espanya.  
Grup II. Règim local i policia  
Tema 11. El municipi: òrgans unipersonals de govern. L'alcalde. Els tinents d'alcalde. Els regidors.  
Tema 12. Òrgans col·legiats de govern. L'Ajuntament ple. La Comissió de Govern. Òrgans consultius i participatius: les comissions informatives. Les juntes de districte.  
Tema 13. La funció pública en general i els funcionaris de les entitats locals. Organització de la funció pública local. El personal al servici de les administracions locals: concepte i classes. Drets i deures de les policies locals. Adquisició i pèrdua de la condició de funcionari.  
Tema 14. Responsabilitat dels funcionaris públics. Reglament de Règim Disciplinari. Incoació i tramitació d'expedients.  
Tema 15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Els bans d'Alcaldia.  
Tema 16. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i cossos. Policia governativa i judicial.  
Tema 17. La policia local. Ordenament legislatiu de la policia local. Missions i objectius. Disposicions estatutàries comunes. Estructura orgànica i funcional.  
Tema 18. El binomi policia local. Principis bàsics i normes d'actuació. Suports ètics. Règim disciplinari dels funcionaris de la policia local.  
Tema 19. La legislació sobre policies locals i de coordinació de policia local de la Comunitat Valenciana. La coordinació de les policies locals. Estructura i organització de les policies locals de la Comunitat Valenciana. Règim estatutari.  
Tema 20. L'Institut Valencià de Seguretat Pública. Regulació legal. Fins i funcions. La formació de les policies locals de la Comunitat Valenciana. El registre de policies locals. Sistema retributiu de les policies locals de la Comunitat Valenciana. Premis i distincions.  
Grup III  
Dret penal, policia administrativa i sociologia.  
Tema 21. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.  
Tema 22. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestaments; amenaces; coaccions. Les tortures i altres delictes contra la integritat moral.Tema 23. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. Infraccions a les disposicions de trànsit i seguretat constitutives de delicte.  
Tema 24. Delictes contra el patrimoni i l'orde socioeconòmic: afanades, robatoris, extorsió, robatori i furt de vehicles.  
Tema 25. Delictes contra l'administració pública: prevaricació i altres comportaments injustos; abandó de destí i l'omissió del deure perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.Tema 26. Llei Orgànica Reguladora del Procediment d'Habeas Corpus. De la denúncia i la querella. De l'exercici del dret de defensa. L'assistència d'advocat. El tractament de presos i detinguts. L'entrada i registre en lloc tancat.  
Tema 27. La policia judicial. De la comprovació del delicte i esbrinament del delinqüent. Funcions de la Policia Local com a policia judicial. L'atestat policial.  
Tema 28. Policia administrativa. Protecció civil. Medi ambient. Urbanisme. Patrimoni històric artístic. Ocupació de les vies públiques. Escolarització. Espectacles i establiments públics. Venda ambulant.Tema 29. Els grups socials. Formació dels grups socials. Les masses i la seua tipologia. El procés de socialització.Tema 30. La delinqüència. Models explicatius i factors. Els comportaments col·lectius. Comportament en desastres. Efectes i conseqüències dels desastres. Reacció davant de situació de desastres.  
Grup IV. Policia de trànsit i circulació  
Tema 31. El trànsit i la seguretat viària: concepte i objectius. L'home com a element de seguretat viària. Els conductors. Els vianants. El vehicle. Les vies.  
Tema 32. La normativa sobre trànsit, circulació de vehicles de motor i seguretat viària: La Llei Reguladora de les Bases i el seu text articulat. Tipificació de les principals infraccions. Infraccions de trànsit que constituïxen delicte. El Codi de Circulació i els seus preceptes encara vigents.  
Tema 33. El Reglament General de Circulació. Estructura. Principals normes de circulació.  
Tema 34. El Reglament General de Conductors. Normes generals. Classes dels permisos de conduir i els seus requisits. Validesa. Equivalències.  
Tema 35. Reglament General de Vehicles. Normes generals. Categories. Les condicions tècniques. La inspecció tècnica de vehicles. Assegurança obligatòria de responsabilitat civil. Infraccions i diligències policials  
Tema 36. Reglament del Procediment Sancionador en Matèria de Trànsit. Fases del procediment i contingut. Mesures cautelars: immobilització de vehicles. Retirada de vehicles de la via.  
Tema 37. El transport. Classes de transport. Servici públic de viatgers i servici públic de mercaderies o mixt. El servici privat. Transport escolar i de menors. Transport de mercaderies perilloses.  
Tema 38. Alcoholèmia. Legislació aplicable. Taxes d'alcoholèmia. Normes d'aplicació per a les proves reglamentàries. Infraccions i diligències policials.  
Tema 39. Els accidents de trànsit: concepte i consideracions prèvies. Les seues causes, classes i fases. Actuacions de la policia local en accidents de trànsit: d'urgència i tecnicoadministratives.  
Tema 40. Òrgans competents en matèria de trànsit i seguretat vial. El Consell Superior de Trànsit. Especial consideració de les competències municipals.  
Grup V  
Tema 41. La història d'Antella. Antecedents històrics de la població. El nou municipi d'Antella.  
Tema 42. El terme municipal d'Antella: situació, extensió, límits i característiques geogràfiques. Nuclis de població. Centres oficials i d'interés públic.  
Tema 43. La guia de carrers d'Antella. Partides i camins del seu terme municipal. Accessos als distints nuclis i llocs: situació, estructura i problemàtica.  
Tema 44. Desenvolupament i evolució dels servicis municipals d'Antella. Característiques de l'habitabilitat i nivells de qualitat de vida en el terme.  
Cosa que es fa pública perquè se'n prenga coneixement.  
Antella, 25 d'octubre de 2006.. L'alcaldessa: Mª. Isabel Giménez Cancell.